als_Latn dik_Latn sag_Latn
Arrestohet avokati Ded Guri, kërcënoi gjyqtarin për klientin e tijFlash, Kronike e Premte, 13 Mars, 2015 | 17:50 pm
Policia e Shtetit deklaron arrestimin e avokatit Ded Guri nga Lezha, me akuzën e kanosjes. Dy ditë më parë 48-vjeçari ishte shpallur në kërkim për dërgimin e mesazheve kërcënuese ndaj një gjyqtari, emri i të cilit nuk bëhet i ditur nga policia.
Avokati u ndalua rreth orës 15:30 në banesën e tij në Tiranë pa bërë rezistencë ndaj uniformave blu. Ndalimi i tij u bë pasi ishte shpallur në kërkim me shkresën nr. 1132/1 datë 11.03.2015 nga Drejtoria e Policisë Qarkut Lezhë, për veprën penale të Kanosja e Gjyqtarit, parashikuar nga neni 317 i Kodit Penal.
Mësohet se debati midis avokatit dhe gjyqtarit kishte nisur për një proces gjyqësor, pasi avokati pretendonte se gjyqtari kishte shkelur ligjin duke mos i dhënë të drejtë klientit të tij. Pas debateve midis tyre gjyqtari e ka denoncuar Gurin në Prokurorinë e Lezhës, ndërsa pas hetimeve organi i akuzës ka kërkuar ndalimin e tij. Ai është shoqëruar në komisariatin e policisë në Lezhë, ku do të merret në pyetje. Ded Guri banonte në Tiranë dhe punonte si avokat prej vitesh, ndërsa në shumë procese gjyqësore operonte edhe në Gjykatën e Lezhës.
als_Latn als_Latn als_Latn als_Latn